《送张无梦归天台》
宋代·孙奭

笑背芙蓉阙，东南望海涯。
云章藏绿蕴，鹤驭拂青霞。
台岭攀新桂，桃源访旧花。
鸣驺须再去，莫泛客星槎。

作者简介：（962—1033）博州博平人，徙居郓州须城，字宗古。太宗端拱二年“九经”及第。为莒县主簿。历国子监直讲、工部郎中，擢龙图阁待制，力谏真宗迎天书、祀汾阴事，出知密、兖等州。仁宗时为翰林侍讲学士，判国子监，修《真宗实录》。再迁兵部侍郎、龙图阁学士，以太子少傅致仕。有《经典徽言》、《五经节解》、《乐记图》、《五服制度》等。